section_heading: Dirigenti
paragraph_text: Od 1884. do 1886. stalni dirigent zbora bio je Jakov Tenec. Franjo Ferafin Vihar je osnovao ženski zbor, Početkom ožujka 1889. Pjevačko društvo Zvonimir reorganizira se u Splitsko muzikalno društvo Zvonimir, a vodstvo preuzima mladi dirigent Nikola Faller iz Zagreba. Od 1890. dirigent je Vjekoslav Rozenberg Ružić, ugledni zagrebački violinist, pijanist i skladatelj, Nakon njega smjenjuju se Jure (Jan) Janàk, Lorenzo Perigozzo, Vilim Seifert, Blagoje Bersa, te od 1905. do 1914. Josip Hatze. Slijede Ćiril Metod Hrazdira, Ivo Parać te od 1935. do 1938. godine Boris Papandopulo. Svi su oni bili vrsni stručnjaci, pedagozi i skladatelji, koji se unaprijeđivali ne samo rad tog društva i glazbene škole, nego i cjelokupan splitski glazbeni život, budući da su istovremeno djelovali i kao kapelnici i/ili orguljaši splitske prvostolnice, kapelnici Narodne glazbe, profesori u splitskom gimnazijama i školama, a neki su (kao npr. Papandopulo) bili i kritičari. <ref>https://hrcak.srce.hr/90037